Document ID: 32009D0002

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Δεκεμβρίου 2008
για τροποποίηση της απόφασης 2005/779/ΕΚ ώστε να συμπεριληφθεί η Σικελία στον κατάλογο των περιφερειών της Ιταλίας που είναι απαλλαγμένες από τη φυσαλιδώδη νόσο των χοίρων
[κοινοποιηθείσα υπό τον αριθμό Ε(2008) 8344]
(Κείμενο που παρουσιάζει ενδιαφέρον για τον ΕΟΧ)
(2009/2/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4 τρίτη περίοδος,
Εκτιμώντας τα ακόλουθα:
(1)
Η απόφαση 2005/779/ΕΚ της Επιτροπής, της 8ης Νοεμβρίου 2005, σχετικά με μέτρα για την προστασία της υγείας των ζώων έναντι της φυσαλιδώδους νόσου των χοίρων στην Ιταλία (2) εκδόθηκε λόγω της παρουσίας της εν λόγω νόσου στην Ιταλία. Η εν λόγω απόφαση θεσπίζει κανόνες για την υγεία των ζώων σε ό,τι αφορά τη φυσαλιδώδη νόσο των χοίρων για περιφέρειες αυτού του κράτους μέλους που αναγνωρίζονται ως απαλλαγμένες από τη φυσαλιδώδη νόσο των χοίρων και για περιφέρειες που δεν αναγνωρίζονται ως απαλλαγμένες από την εν λόγω νόσο. Οι περιφέρειες αυτές αναφέρονται στα παραρτήματα της απόφασης 2005/779/ΕΚ.
(2)
Στην Ιταλία εφαρμόστηκε πρόγραμμα για την εκρίζωση και την επιτήρηση της φυσαλιδώδους νόσου των χοίρων κατά τη διάρκεια πολλών ετών, με σκοπό να επιτευχθεί καθεστώς απαλλαγής από τη νόσο σε όλες τις περιφέρειες της Ιταλίας.
(3)
Η Ιταλία υπέβαλε στην Επιτροπή στοιχεία όσον αφορά το καθεστώς απαλλαγής της Σικελίας από η φυσαλιδώδη νόσο των χοίρων, τα οποία αποδεικνύουν την εκρίζωση της νόσου από την περιοχή αυτή. Με βάση την εξέταση των στοιχείων των θετικών αποτελεσμάτων της εφαρμογής των ετήσιων προγραμμάτων εκρίζωσης και επιτήρησης στην Ιταλία, είναι σκόπιμο να αναγνωριστεί η Σικελία ως απαλλαγμένη από τη φυσαλιδώδη νόσο των χοίρων.
(4)
Συνεπώς, η απόφαση 2005/779/ΕΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2005/779/ΕΚ τροποποιείται ως εξής:
1.
Στο παράρτημα Ι, μετά την καταχώριση για τη Σαρδηνία (Sardinia) προστίθεται η ακόλουθη καταχώριση:
«-
Sicily».
2.
Στο παράρτημα II διαγράφεται η καταχώριση για τη Σικελία.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 2008.

Labels: 0
18
6